MIDA ตั้งบ.ย่อยบุกธุรกิจเช่าซื้อโฆษณา-ทำป้ายครบวงจร
MIDA ตั้งบ.ย่อยบุกธุรกิจเช่าซื้อโฆษณา-ทำป้ายครบวงจร มีทุนจดทะเบียน 1 ล้านบาท
14 ก.ย. 2558

บริษัท ไมด้า แอสเซ็ท จำกัด (มหาชน) หรือ MIDA ระบุว่า บริษัท ไมด้า แอด จำกัด (ซึ่งเป็นบริษัทย่อยที่ MIDA ถือหุ้น 99.99%) ลงทุนจัดตั้งบริษัทย่อยขึ้นหนึ่งแห่งโดย บริษัท ไมด้า แอด จำกัด ถือหุ้นในสัดส่วนร้อยละ 90 ของทุนจดทะเบียน (ซึ่งนับเป็นบริษัทที่ MIIDA ถือหุ้นโดยทางอ้อม)
โดยใช้ชื่อบริษัท เอ็มดี มีเดีย โกลบอล จำกัด ดำเนินประเภทธุรกิจให้บริการเช่าสื่อโฆษณา รับทำป้ายสื่อโฆษณาครบวงจร ขายสื่อโฆษณาทางโทรทัศน์ วิทยุ สื่อต่างๆ ซึ่งมีทุนจดทะเบียน 1 ล้านบาท แบ่งออกเป็นหุ้นสามัญ 10,000 หุ้น มูลค่าที่ตราไว้หุ้นละ100 บาท (ชำระเต็มมูลค่า) และบริษัท ไมด้า แอด จำกัด ถือหุ้นในสัดส่วนร้อยละ 90 นายภัทรวุฒิ เมธัสเดชาวัต ถือหุ้นในสัดส่วนร้อยละ 10
ทั้งนี้การจัดตั้งบริษัทย่อยดังกล่าวมาจากแหล่งเงินทุนหมุนเวียนของบริษัท ไมด้า แอด จำกัด ผลตอบแทนที่คิดว่าจะได้รับคาดว่าเป็นรูปแบบเงินปันผล